11.

Príloha XI sa nahrádza takto: „PRÍLOHA XI OSOBITNÉ USTANOVENIA NA UPLATŇOVANIE PRÁVNYCH PREDPISOV ČLENSKÝCH ŠTÁTOV [Článok 51 ods. 3 a článok 56 ods. 1 a článok 83] A. BELGICKO Žiadne B. BULHARSKO Článok 33 ods. 1 bulharského zákona o zdravotnom poistení sa týka všetkých osôb, pre ktoré je Bulharsko príslušným členským štátom podľa kapitoly 1 hlavy III tohto nariadenia. C. ČESKÁ REPUBLIKA Žiadne D. DÁNSKO ▐ 1. a) Na účely vypočítania dôchodku podľa lov om social pension (Zákon o sociálnom dôchodku), doby činnosti pohraničného pracovníka alebo pracovníka, ktorý prišiel do Dánska vykonávať prácu sezónnej povahy, ako zamestnanca alebo samostatne zárobkovo činnej osoby odpracované podľa dánskych právnych predpisov , sa považujú za doby pobytu pozostalého manžela/pozostalej manželky v Dánsku, pokiaľ počas týchto dôb pozostalý manžel/pozostalá manželka žil(-a) s uvedeným pracovníkom v manželskom vzťahu bez súdneho odlúčenia alebo odlúčenia de facto na základe nezlučiteľnosti a pod podmienkou, že počas týchto dôb mal(-a) manžel/manželka bydlisko na území iného členského štátu. Na účely tohto odseku „práca sezónnej povahy“ znamená prácu, ktorá vzhľadom na to, že závisí od striedania ročných období, sa automaticky znovu začína každý rok; b) Na účely vypočítania dôchodku podľa lov om social pension (Zákon o sociálnom dôchodku), doby činnosti osoby, na ktorú sa nevzťahuje odsek 2 písm. a), ako zamestnanca alebo samostatne zárobkovo činnej osoby odpracované podľa dánskych právnych predpisov pred 1. januárom 1984, sa považujú za doby pobytu pozostalého manžela/pozostalej manželky v Dánsku, pokiaľ počas týchto dôb pozostalý manžel/pozostalá manželka žil(-a) s osobou v manželskom vzťahu bez súdneho odlúčenia alebo odlúčenia de facto na základe nezlučiteľnosti a pod podmienkou, že počas týchto dôb mal(-a) manžel/manželka bydlisko na území iného členského štátu; c) Doby, ktoré sa majú zohľadniť podľa ustanovení v písmenách a) a b), sa nebudú zohľadňovať, pokiaľ sa zhodujú s dobami zohľadňovanými na vypočítanie dôchodku pre príslušnú osobu podľa právnych predpisov o povinnom poistení iného členského štátu, alebo s dobami, počas ktorých bol príslušnej osobe udelený dôchodok podľa takýchto právnych predpisov. Tieto doby sa však zohľadňujú, ak je ročná výška uvedeného dôchodku nižšia ako polovica základnej výšky sociálneho dôchodku. 2. a) Bez ohľadu na ustanovenia v článku 6, osoby, ktoré boli zárobkovo činné jednom alebo viacerých členských štátoch, majú nárok na dánsky sociálny dôchodok, len ak majú alebo ešte pred tým mali trvalé bydlisko v Dánsku počas najmenej troch rokov, v závislosti od vekových obmedzení stanovených v dánskych právnych predpisoch. Na základe článku 4 sa článok 7 neuplatňuje na dánsky sociálny dôchodok, na ktorý takéto osoby získali nárok; b) Uvedené ustanovenia sa neuplatňujú na nárok na dánsky sociálny dôchodok pre rodinných príslušníkov osoby, ktorí sú alebo boli zárobkovo činní v Dánsku, alebo pre študentov alebo ich rodinných príslušníkov. 3. Hlava III kapitola 6 tohto nariadenia sa vzťahuje aj na dočasnú dávku nezamestnaným osobám, ktoré boli prijaté do ledighedsydelse (systém „pružnej práce“) (zákon č. 455 z 10. júna 1997). Pokiaľ ide o nezamestnané osoby, ktoré odchádzajú do iného členského štátu, uplatňujú sa články 64 a 65, ak má tento členský štát podobné systémy zamestnanosti pre tú istú kategóriu osôb. 4. Ak má poberateľ dánskeho sociálneho dôchodku tiež nárok na pozostalostný dôchodok z iného členského štátu, takéto dôchodky sa na účely vykonávania dánskych právnych predpisov považujú za dávky rovnakej povahy v znení článku 53 ods. 1, avšak pod podmienkou, že osoba, ktorej doba poistenia alebo pobytu je základom na vypočítanie pozostalostného dôchodku, získala takisto nárok na dánsky sociálny dôchodok. E. NEMECKO ▐ 1. Bez ohľadu na článok 5 písm. a) nariadenia a článok 5 ods. 4 bod 1 Sozialgesetzbuch VI (SGB VI) (zväzok VI Sociálneho zákonníka) osoba, ktorá poberá starobný dôchodok v plnej výške podľa právnych predpisov iného členského štátu môže požiadať, aby bola povinne poistená v systéme dôchodkového poistenia Nemecka . 2. Bez ohľadu na článok 5 písm. a) tohto nariadenia a článok 7 ods. 1 a 3, ▐ osoba, ktorá je povinne poistená v inom členskom štáte alebo ktorá dostáva starobný dôchodok podľa právnych predpisov iného členského štátu, sa môže prihlásiť do systému dobrovoľného poistenia v Nemecku. 3. Na účely poskytovania peňažných dávok podľa paragrafu 47 ods. 1 SGB V, paragrafu 47 ods. 1 SGB VII a paragrafu 200 ods. 2 Reichsversicherungsordnungu (Ríšskeho poistného systému) poisteným osobám, ktoré žijú v inom členskom štáte, vypočítajú poistné systémy Nemecka čistú platbu, ktorá sa použije na posúdenie dávok, ako keby poistená osoba žila v Nemecku, ak poistená osoba požiada o posúdenie na základe čistej platby, ktorú v skutočnosti dostáva. 4. Štátni príslušníci iných členských štátov, ktorých miesto bydliska alebo obvyklého pobytu je mimo Nemecka a ktorí spĺňajú všeobecné podmienky systému dôchodkového poistenia Nemecka, môžu platiť dobrovoľné príspevky, len ak sú dobrovoľne alebo povinne poistení v systéme dôchodkového poistenia Nemecka počas určitého obdobia v minulosti; toto sa vzťahuje aj na osoby bez štátnej príslušnosti a na utečencov, ktorých miesto bydliska alebo obvyklého pobytu je v inom členskom štáte. 5. Pauschale Anrechnungszeit (pevná priznaná doba) podľa článku 253 SGB VI ║ sa určuje výhradne s odkazom na nemecké doby. 6. Ak sa na opätovný výpočet dôchodku uplatňujú nemecké právne predpisy o dôchodku platné od 31. decembra 1991, sa na účely priznania nemeckých Ersatzzeiten (náhradných ║ dôb) uplatňujú len nemecké právne predpisy ║. 7. Nemecké právne predpisy o pracovných úrazoch a chorobách z povolania, ktoré sa odškodňujú podľa zákona o zahraničných dôchodkoch, a o dávkach za doby poistenia, ktoré sa môžu priznať podľa zákona o zahraničných dôchodkoch na územiach uvedených v odseku 1 bodoch 2 a 3 Bundesvertriebenengesetz (zákon o vysídlených osobách a utečencoch), sa naďalej uplatňujú v rozsahu uplatňovania nariadenia bez ohľadu na ustanovenia odseku 2 Fremdrentengesetz (zákon o zahraničných dôchodkoch). 8. Na výpočet teoretickej výšky uvedenej v článku 52 ods. 1 písm. b) bode i) tohto nariadenia pri dôchodkových systémoch pre slobodné povolania príslušná inštitúcia so zreteľom na každý rok poistenia dosiahnutý podľa právnych predpisov ktoréhokoľvek iného členského štátu vezme za základ priemerný ročný nárok na dôchodok nadobudnutý na základe platenia príspevkov počas doby členstva v príslušných inštitúciách. F. ESTÓNSKO Na účely vypočítania rodičovských dávok sa doby zamestnania v členskom štáte inom ako Estónsko považujú na založené na rovnakej priemernej výške sociálnej dane hradenej počas dôb zamestnania v Estónsku, s ktorými sa sčítajú. Ak bola osoba počas referenčného roka zamestnaná iba v iných členských štátoch, pri výpočte dávky za vychádza z priemernej sociálnej dane hradenej v Estónsku v období medzi referenčným rokom a materskou dovolenkou. G. GRÉCKO 1. Zákon č. 1469/84 o dobrovoľnom pridružení k systému dôchodkového poistenia pre štátnych príslušníkov Grécka a cudzích štátnych príslušníkov gréckeho pôvodu sa uplatňuje na štátnych príslušníkov iných členských štátov, osoby bez štátnej príslušnosti a utečencov, ak dotknuté osoby bez ohľadu na miesto ich bydliska alebo pobytu boli v minulosti určitý čas povinne alebo dobrovoľne pridružené k systému dôchodkového poistenia Grécka. 2. Bez ohľadu na článok 5 písm. a) tohto nariadenia a článok 34 zákona č. 1140/81 osoba, ktorá poberá dôchodok v súvislosti s pracovnými úrazmi alebo chorobami z povolania podľa právnych predpisov iného členského štátu, môže požiadať o povinné poistenie podľa právnych predpisov uplatňovaných poľnohospodárskym poisťovacím systémom v rozsahu, v akom vykonáva činnosť, ktorá patrí do rozsahu pôsobnosti týchto právnych predpisov. H. ŠPANIELSKO ▐ 1. Na účely vykonávania článku 52 ods. 1 písm. b) bod i) tohto nariadenia, roky, ktoré pracovníkovi chýbajú do dosiahnutia veku odchodu do dôchodku alebo veku dobrovoľného odchodu dôchodku v zmysle článku 31 ods. 4 konsolidovaného znenia Ley de clases pasivas del Estado (Zákon o štátnych dôchodcoch) sa započítavajú ako roky skutočne štátnej služby, len ak v čase udalosti, v súvislosti s ktorou vznikol nárok na invalidný alebo pozostalostný dôchodok, sa na poberateľa vzťahoval španielsky osobitný systém pre štátnych zamestnancov alebo poberateľ vykonával činnosť pridruženú k tomuto systému, alebo ak v čase udalosti, v súvislosti s ktorou vznikol nárok na dôchodky, poberateľ vykonával činnosť, ktorá by si vyžadovala začlenenie dotknutej osoby do osobitného systému pre štátnych zamestnancov, ozbrojené zložky alebo súdnictvo, ak by sa táto činnosť vykonávala v Španielsku. 2. a) Podľa článku 56 ods. 1 písm. c) výpočet teoretickej dávky v Španielsku sa uskutočňuje na základe skutočných príspevkov osoby počas rokov, ktoré tesne predchádzali úhrade posledného príspevku do sociálneho zabezpečenia v Španielsku. Ak sa pri výpočte základnej výšky dôchodku musia zohľadňovať doby poistenia a (alebo) pobytu podľa právnych predpisov iného členského štátu, základ príspevku v Španielsku, ktorý je časovo najbližší k referenčným dobám sa používa na vyššie uvedené doby, so zreteľom na vývoj indexu maloobchodných cien; b) ║ Výška priznaného dôchodku sa zvýši o sumu zvýšení a valorizácií vypočítaných za každý nasledujúci rok pre dôchodky toho istého druhu. 3. Doby, ktoré osoba dosiahla v iných členských štátoch a ktoré je potrebné zohľadniť pri výpočte dávok v rámci osobitného systému pre štátnych zamestnancov, ozbrojené zložky a súdnu správu, sa na účely článku 56 tohto nariadenia posudzujú rovnako, ako keby ich táto osoba dosiahla v Španielsku ako štátny zamestnanec. 4. Na všetkých poberateľov podľa tohto nariadenia, ktorí na svoje meno v rámci španielskych právnych predpisov platili príspevky pred 1. januárom 1967, sa uplatňujú doplnkové sumy na základe veku, ktoré sa uvádzajú v druhom prechodnom ustanovení všeobecného zákona o sociálnom zabezpečení; pri uplatňovaní článku 5 tohto nariadenia nie je možné výlučne na tieto účely posudzovať doby poistenia priznané v inom členskom štáte pred uvedeným dátumom rovnako ako príspevky platené v Španielsku. Dátumu 1. január 1967 v prípade osobitného systému pre námorníkov zodpovedá 1. august 1970 a v prípade osobitného systému sociálneho zabezpečenia uhoľných baníkov 1. apríl 1969. I. FRANCÚZSKO 1. Štátni príslušníci iných členských štátov, ktorých miesto bydliska alebo obvyklého pobytu je mimo Francúzska a ktorí spĺňajú všeobecné podmienky systému dôchodkového poistenia Francúzska, môžu platiť dobrovoľné príspevky, len ak boli dobrovoľne alebo povinne poistení v systéme dôchodkového poistenia Francúzska počas určitého obdobia v minulosti; toto sa tak isto vzťahuje na osoby bez štátnej príslušnosti a na utečencov, ktorých miesto bydliska alebo obvyklého pobytu je v inom členskom štáte. 2. Pre osoby, ktoré dostávajú vecné dávky vo Francúzsku podľa článkov 17, 24 alebo 26 nariadenia s bydliskom vo francúzskych departementoch Haut-Rhin, Bas-Rhin alebo Moselle, vecné dávky poskytované v mene inštitúcie iného členského štátu, ktorý je zodpovedný za znášanie ich nákladov zahŕňajú dávky poskytované v rámci všeobecného systému nemocenského poistenia aj systému nepovinného doplnkového miestneho nemocenského poistenia Alsace-Moselle. 3. Francúzske právne predpisy platné pre osobu, ktorá vykonáva činnosť alebo vykonávala činnosť ako zamestnanec alebo samostatne zárobkovo činná osoba, zahŕňajú na účely kapitoly 5 hlavy III tohto nariadenia, systém(-y) základného starobného poistenia a systém(-y) doplnkového dôchodkového poistenia, ktorým príslušná osoba podliehala. J. ÍRSKO 1. Bez ohľadu na ustanovenia článku 21 ods. 2 a článku 62 tohto nariadenia na účely výpočtu predpísaných uznateľných týždenných zárobkov poistenca na priznanie nemocenských dávok alebo dávok v nezamestnanosti podľa írskych právnych predpisov sa výška rovnajúca sa priemernej týždennej mzde zamestnaných osôb v príslušnom predpísanom roku započíta tomuto poistencovi za každý týždeň činnosti ako zamestnanec podľa právnych predpisov iného členského štátu počas daného predpísaného roka . 2. Ak sa uplatňuje článok 46 tohto nariadenia , ak je príslušná osoba práceneschopná s následnou invaliditou a vzťahujú sa na ňu právne predpisy iného členského štátu, Írsko na účely oddielu 118 ods. 1 písm. a) zákona o konsolidácii sociálneho zabezpečenia z roku 2005 zohľadňuje všetky doby, počas ktorých, čo sa týka invalidity nasledujúcej po danej práceneschopnosti, by sa osoba považovala za práceneschopnú podľa írskych právnych predpisov. K. TALIANSKO Žiadne ║ L. CYPRUS Na účel uplatňovania ustanovení článkov 6, 51 a 61, pre akúkoľvek dobu, ktorá sa začala 6. októbra 1980 alebo neskôr, sa týždeň poistenia podľa právnych predpisov Cyperskej republiky určuje vydelením celkového poistného príjmu za príslušné obdobie týždennou sumou základného poistného príjmu uplatniteľného v príslušnom roku prispievania, pod podmienkou, že počet takto určených týždňov nepresahuje počet kalendárnych týždňov v príslušnom období. M. LOTYŠSKO Žiadne ║ N. LITVA Žiadne ║ O. LUXEMBURSKO Žiadne ║ P. MAĎARSKO Žiadne ║ Q. MALTA Osobitné ustanovenia pre štátnych zamestnancov: a) Výhradne na účely uplatňovania článkov 49 a 60 tohto nariadenia sa osoby zamestnané podľa zákona o maltských ozbrojených zboroch (kapitola 220 Zbierky zákonov Malty), zákona o polícii (kapitola 164 Zbierky zákonov Malty) a zákona o väzniciach (kapitola 260 Zbierky zákonov Malty) považujú za štátnych zamestnancov; b) Dôchodky vyplácané podľa uvedených zákonov a podľa nariadenia o dôchodkoch (kapitola 93 Zbierky zákonov Malty) sa výhradne na účely článku 1 ods. e) tohto nariadenia považujú za „osobitný systém pre štátnych zamestnancov“ R. HOLANDSKO 1. Zdravotné poistenie a) Pokiaľ ide o nárok na vecné dávky podľa holandských právnych predpisov, osobami, ktoré majú nárok na vecné dávky na účely vykonávania kapitol 1 a 2 hlavy III tohto nariadenia, sú: i) osoby, ktoré sa podľa článku 2 Zorgverzekeringswet (Zákon o zdravotnom poistení) musia poistiť v zdravotnej poisťovni; a ii) ak už nie sú zahrnuté v bode i), rodinní príslušníci vojenského personálu v aktívnej službe, ktorí majú pobyt v inom členskom štáte, a osoby s bydliskom v inom členskom štáte, ktoré majú podľa nariadenia nárok na zdravotnú starostlivosť v ich štáte bydliska, pričom náklady hradí Holandsko; b) Osoby uvedené v ods. 1 písm. a) bode i) sa ║ v súlade s ustanoveniami Zorgverzekeringswet (Zákon o zdravotnom poistení) poisťujú v zdravotnej poisťovni a osoby uvedené v ods. 1 písm. a) bode ii) sa musia zaregistrovať v College voor zorgverzekeringen (Zväz zdravotných poisťovní); c) Ustanovenia zákona Zorgverzekeringswet (zákon o zdravotnom poistení) a zákona Algemene Wet Bijzondere Ziektekosten (všeobecný zákon o osobitných nákladoch na zdravotnú starostlivosť) o povinnosti platiť príspevky na poistenie sa vzťahujú na osoby uvedené v odseku 1 písm. a) a ich rodinných príslušníkov. Čo sa týka rodinných príslušníkov, príspevky sa vyberajú za osoby, od ktorých je odvodené právo na zdravotnú starostlivosť s výnimkou rodinných príslušníkov vojenského personálu, ktorí žijú v inom členskom štáte, od ktorých sa poplatky vyberajú priamo ; d) Ustanovenia Zorgverzekeringswet (Zákon o zdravotnom poistení) o oneskorenom uzatvorení poistenia sa uplatňujú mutatis mutandis v prípade neskorej registrácie osôb uvedených v ods. 1 písm. a) bode ii) v College voor Zorgverzekeringen (Zväz zdravotných poisťovní); e) Osoby, ktoré majú nárok na vecné dávky na základe právnych predpisov členského štátu iného než Holandsko a ktoré majú v Holandsku trvalý alebo prechodný pobyt, majú nárok na vecné dávky v súlade s poistením, ktoré poistencom v Holandsku ponúka poisťovňa trvalého alebo prechodného pobytu, podľa článku 11 ods. 1, 2 a 3 a článku 19 ods. 1 Zorgverzekeringswet (Zákon o zdravotnom poistení), ako aj na vecné dávky podľa Algemene Wet Bijzondere Ziektekosten (všeobecný zákon o osobitných nákladoch na zdravotnú starostlivosť); f) Na účely článkov 23 až 30 sa ( okrem dôchodkov, na ktoré sa vzťahujú kapitoly 4 a 5 hlavy III ) nasledujúce dávky považujú za dôchodky podľa holandských právnych predpisov: — dôchodky priznané podľa Algemene burgerlijke pensioenwet zo 6. januára 1966 (Zákona o dôchodkoch pre štátnych zamestnancov a ich pozostalých) ║, — dôchodky priznané podľa Algemene militaire pensioenwet zo 6. októbra 1966 (Zákona o dôchodkoch pre zamestnancov ozbrojených zložiek a ich pozostalých) ║, — dávky pri pracovnej neschopnosti priznané podľa Wet arbeidsongeschiktheidsvoorziening militairen zo 7. júna 1972 ║ (Zákon o pracovnej neschopnosti zamestnancov ozbrojených zložiek), — dôchodky priznané podľa Zákona o dôchodkoch pre zamestnancov NV Nederlandse Spoorwegen (Holandská železničná spoločnosť) a ich pozostalých (Spoorwegpensioenwet) (Zákon o dôchodkoch zamestnancov železnice) z 15. februára 1967, — dôchodky priznané podľa Reglement Dienstvoorwaarden Nederlandse Spoorwegen (nariadenie upravujúce podmienky zamestnania Holandskej železničnej spoločnosti), — dávky priznané dôchodcom pred dosiahnutím dôchodkového veku 65 rokov v rámci dôchodkového systému, ktorého cieľom je zabezpečiť bývalým zamestnancom príjem v starobe alebo dávky poskytované v prípade predčasného odchodu z trhu práce v rámci systému vytvoreného štátom alebo kolektívnou zmluvou pre osoby vo veku 55 rokov a viac ▐, — dávky priznané zamestnancom ozbrojených zložiek a štátnym zamestnancom podľa systému, ktorý sa uplatňuje v prípade nezamestnanosti, odchodu do dôchodku alebo predčasného odchodu do dôchodku; g) Na účely kapitol 1 a 2 hlavy III tohto nariadenia sa refundácia pre nečerpanie ustanovená v holandskom systéme pre prípad obmedzeného využívania zariadení zdravotnej starostlivosti považuje za vecnú nemocenskú dávku. ▐ 2. Uplatňovanie Algemene Ouderdomswet (AOW) (holandské právne predpisy o všeobecnom starobnom poistení) a) Zníženie uvedené v článku 13 ods. 1 ║ AOW ║ sa neuplatňuje na kalendárne roky pred 1. januárom 1957, počas ktorých príjemca, ktorý nespĺňa podmienky na to, aby sa tieto roky považovali za doby poistenia: — mal bydlisko v Holandsku vo veku 15 až 65 rokov, alebo — mal bydlisko v inom členskom štáte a zároveň pracoval v Holandsku pre zamestnávateľa so sídlom v Holandsku, alebo — pracoval v inom členskom štáte počas dôb, ktoré sa považujú za doby poistenia podľa holandského systému sociálneho zabezpečenia. Odchylne od článku 7 AOW, ktokoľvek, kto mal bydlisko alebo pracoval v Holandsku v súlade s uvedenými podmienkami len v období pred 1. januárom 1957, sa tiež považuje za osobu s nárokom na dôchodok; b) Zníženie uvedené v článku 13 ods. 1 AOW sa neuplatňuje na kalendárne roky pred 2. augustom 1989, počas ktorých, vo veku 15 až 65 rokov osoba, ktorá je alebo bola ženatá/vydatá, nebola poistená podľa uvedených právnych predpisov a zároveň mala bydlisko na území členského štátu iného ako Holandsko, ak sa tieto kalendárne roky zhodujú s dobami poistenia, ktoré dosiahol(-a) manžel(-ka) osoby podľa daných právnych predpisov alebo počas kalendárnych rokov, ktoré sa majú zohľadniť podľa odseku 2 písm. a), pod podmienkou, že manželstvo páru bolo v tom čase právoplatné. Odchylne od článku 7 AOW, sa takáto osoba považuje za osobu s nárokom na dôchodok; c) Zníženie uvedené v článku 13 ods. 2 AOW sa neuplatňuje na kalendárne roky pred 1. januárom 1957, počas ktorých manžel(-ka) dôchodcu, ktorý(-á) nespĺňa(-a) podmienky na to, aby sa tieto roky považovali za doby poistenia: — mal bydlisko v Holandsku vo veku od 15 do 65 rokov, alebo — mal bydlisko v inom členskom štáte a zároveň pracoval v Holandsku pre zamestnávateľa so sídlom v Holandsku, alebo — pracoval v inom členskom štáte počas dôb, ktoré sa považujú za doby poistenia podľa holandského systému sociálneho zabezpečenia; d) Zníženie uvedené v článku 13 ods. 2 AOW sa neuplatňuje na kalendárne roky pred 2. augustom 1989, počas ktorých, vo veku 15 až 65 rokov, manžel(-ka) dôchodcu s bydliskom v členskom štáte inom ako Holandsko, nebol(-a) poistený(-á) podľa uvedených právnych predpisov, ak sa tieto kalendárne roky zhodujú s dobami poistenia, ktoré dôchodca dosiahol podľa daných právnych predpisov alebo počas kalendárnych rokov, ktoré sa majú zohľadniť podľa odseku 2 písm. a), pod podmienkou, že manželstvo páru bolo v tom čase právoplatné; e) Bod 2 písm. a), ║ b), ║ c) a ║ d) sa neuplatňujú na doby, ktoré sa zhodujú s: — dobami, ktorá sa môžu zohľadniť pri vypočítaní dôchodkových práv podľa právnych predpisov o starobnom dôchodku členského štátu iného ako Holandsko, alebo — dobami, pre ktoré príslušná osoba poberala starobný dôchodok podľa takýchto právnych predpisov. Doby dobrovoľného poistenia podľa systému iného členského štátu sa na účely tohto ustanovenia nezohľadňujú; f) Bod 2 písm. a), ║ b), ║ c) a ║ d) sa uplatňujú len vtedy, ak mala príslušná osoba bydlisko v jednom alebo viacerých členských štátoch počas šiestich rokov po dosiahnutí veku 59 rokov a len na také obdobie, počas ktorého má daná osoba bydlisko v jednom z daných členských štátov; g) Odchylne od kapitoly IV AOW, ktokoľvek s bydliskom v členskom štáte inom ako Holandsko, ktorého manžel(-ka) je povinne poistený(-á) podľa daných právnych predpisov, má oprávnenie uzavrieť dobrovoľné poistenie podľa daných právnych predpisov na doby, počas ktorých je manžel(-ka) povinne poistený(-á). Toto oprávnenie sa nekončí v prípade, že povinné poistenie manžela(-ky) je ukončené v dôsledku jeho/jej úmrtia a v prípade, že pozostalý(-á) dostáva dôchodok len podľa Algemene nabestaandenwet (║ všeobecný zákon pre pozostalých rodinných príslušníkov). V každom prípade, oprávnenie v súvislosti s dobrovoľným poistením sa končí dňom, kedy osoba dosiahne vek 65 rokov. Príspevok, ktorý sa má hradiť pri dobrovoľnom poistení, sa stanovuje v súlade s ustanoveniami týkajúcimi sa určovania príspevku pri dobrovoľnom poistení podľa AOW. Ak však dobrovoľné poistenie pokračuje od doby poistenia, ako sa uvádza v bode 2 písm. b), príspevok sa stanovuje v súlade s ustanoveniami týkajúcimi sa určovania príspevku pri povinnom poistení podľa AOW, pričom sa zohľadňuje príjem, ktorý sa považuje za nadobudnutý v Holandsku; h) Oprávnenie uvedené v bode 2 písm. g) sa neudeľuje žiadnej osobe poistenej podľa právnych predpisov o pozostalostných dôchodkoch alebo dávkach iného členského štátu; i) Každý, kto požaduje dobrovoľné poistenie podľa odseku 2 písm. g), je povinný požiadať o toto poistenie Sociale Verzekeringsbank (Banka sociálneho zabezpečenia), najneskôr rok odo dňa, ku ktorému spĺňa podmienky na účasť v poistení; j) Na účely článku 52 ods. 1 písm. b) sa ako doby poistenia zohľadňujú len doby poistenia dosiahnuté podľa AOW po dosiahnutí veku 15 rokov. 3. Uplatňovanie Algemene nabestaandenwet (ANW) (║ všeobecný zákon o poistení pre pozostalých rodinných príslušníkov) ▐ a) Ak má pozostalý(-á) manžel(-ka) nárok na pozostalostný dôchodok podľa ANW podľa článku 51 ods. 3, daný dôchodok sa vypočíta v súlade s článkom 52 ods. 1 písm. b) tohto nariadenia . Na účely uplatňovania týchto ustanovení, doby poistenia pred 1. októbrom 1959 sa takisto považujú za doby poistenia dosiahnuté podľa holandských právnych predpisov, ak počas týchto dôb poistenec, po dosiahnutí veku 15 rokov: — mal bydlisko v Holandsku, alebo — mal bydlisko v inom členskom štáte a zároveň pracoval v Holandsku pre zamestnávateľa so sídlom v Holandsku, alebo — pracoval v inom členskom štáte počas dôb, ktoré sa považujú za doby poistenia podľa holandského systému sociálneho zabezpečenia; b) Nezohľadňujú sa doby, ktoré majú byť zohľadnené podľa odseku 3 písm. b), ktoré sú zhodné s dobami povinného poistenia dosiahnutými podľa právnych predpisov iného členského štátu, pokiaľ ide o pozostalostné dôchodky; c) Na účely článku 52 ods. 1 písm. b) sa ako doby poistenia zohľadňujú len doby poistenia dosiahnuté podľa holandských právnych predpisov po dosiahnutí veku 15 rokov; d) Odchylne od článku 63a ods. 1 ANW, osoba s bydliskom v členskom štáte inom ako Holandsko, ktorej manžel(-ka) je povinne poistený(-á) podľa ANW, má oprávnenie uzavrieť dobrovoľné poistenie podľa daných právnych predpisov, pod podmienkou, že takéto poistenie sa už začalo k…, ale len pre doby, počas ktorých je manžel(-ka) povinne poistený(-á). Toto oprávnenie sa končí odo dňa ukončenia povinného poistenia manžela(-ky) podľa ANW, okrem prípadu, kedy je povinné poistenie manžela(-ky) ukončené v dôsledku jeho/jej úmrtia a kedy pozostalý(-á) dostáva dôchodok len podľa ANW. V každom prípade, oprávnenie v súvislosti s dobrovoľným poistením sa končí dňom, kedy osoba dosiahne vek 65 rokov. Príspevok, ktorý sa má hradiť pri dobrovoľnom poistení, sa stanovuje v súlade s ustanoveniami týkajúcimi sa určovania príspevkov pri dobrovoľnom poistení podľa ANW. Ak však dobrovoľné poistenie pokračuje od doby poistenia, ako sa uvádza v odseku 2 písm. b), príspevok sa stanovuje v súlade s ustanoveniami týkajúcimi sa určovania príspevkov pri povinnom poistení podľa ANW, pričom sa zohľadňuje príjem, ktorý sa považuje za nadobudnutý v Holandsku. 4. Uplatňovanie holandských právnych predpisov týkajúcich sa pracovnej neschopnosti ▐ a) Ak má podľa článku 51 ods. 3 tohto nariadenia dotknutá osoba nárok na holandskú dávku v invalidite, výška uvedená v článku 52 ods. 1 písm. b) na výpočet tejto dávky sa určuje: i) ak osoba pred vznikom práceneschopnosti naposledy vykonávala činnosť ako zamestnanec v zmysle článku 1 písm. a), v súlade s: — v súlade s ustanoveniami uvedenými vo Wet op arbeidsongeschiktheidsverzekering (WAO) (zákon o poistení v prípade práceneschopnosti), ak práceneschopnosť nastala pred 1. januárom 2004 alebo — s ustanoveniami uvedenými vo Wet Werk en inkomen naar arbeidsvermogen (WIA) (zákon o práci a príjme podľa pracovnej kapacity), ak práceneschopnosť nastala po 1. januári 2004 vrátane. ii) ak dotyčná osoba pred vznikom práceneschopnosti naposledy vykonávala činnosť ako samostatne zárobkovo činná osoba v zmysle článku 1 písm. b), v súlade s ustanoveniami uvedenými vo Wet arbeidsongeschiktheidsverzekering zelfstandigen (WAZ) (zákon o poistení v prípade práceneschopnosti samostatne zárobkovo činných osôb), ak práceneschopnosť nastala pred 1. augustom 2004 ; b) Holandské inštitúcie pri výpočte dávok podľa WAO, WIA alebo WAZ zohľadňujú: — doby zárobkovej činnosti a doby, ktoré sa za také považujú, dosiahnuté pred 1. júlom 1967, — doby poistenia dosiahnuté podľa WAO, — doby poistenia, ktoré dosiahla príslušná osoba od veku 15 rokov podľa Algemene Arbeidsongeschiktheidswet (AAW) (všeobecný zákon o práceneschopnosti), ak nie sú zhodné s dobami poistenia dosiahnutými podľa WAO, — doby poistenia dosiahnuté podľa WAZ, — doby poistenia dosiahnuté podľa WIA. ▐ S. RAKÚSKO 1. Na účely dosiahnutia dôb v rámci dôchodkového poistenia sa navštevovanie školy alebo podobného vzdelávacieho zariadenia v inom členskom štáte sa považuje za ekvivalentné navštevovaniu školy alebo vzdelávacieho zariadenia podľa článkov 227 ods. 1 bod 1 a 228 ods. 1 bod 3 Allgemeines Sozialversicherungsgesetz (ASVG) (zákon o všeobecnom sociálnom zabezpečení), článku 116 ods. 7 Gewerbliches Sozialversicherungsgesetz (GSVG) (spolkový zákon o sociálnom zabezpečení osôb zaoberajúcich sa obchodovaním) a článku 107 ods. 7 Bauern-Sozialversicherungsgesetz (BSVG) (Zákon o sociálnom zabezpečení pre farmárov), keď príslušná osoba v určitom období podliehala rakúskym právnym predpisom na základe toho, že vykonávala činnosť ako zamestnanec alebo samostatne zárobkovo činná osoba, a osobitné príspevky podľa článku 227 ods. 3 ASVG, článku 116 ods. 9 GSVG a článku 107 ods. 9 BSGV na nadobudnutie takýchto dôb vzdelávania sú hradené . ▐ 2. Na výpočet paušálnej dávky uvedenej v článku 52 ods. 1 písm. b) sa osobitné zvýšenia pre príspevky za doplnkové poistenie a doplnková dávka pre baníkov podľa rakúskych právnych predpisov neuplatňujú. V takýchto prípadoch sa paušálna dávka vypočítaná bez týchto príspevkov zvýši, v prípade potreby, o neznížené osobitné zvýšenia pre príspevky za doplnkové poistenie a doplnkovú dávku pre baníkov. 3. Keď sa podľa článku 6 dosiahli náhradné doby podľa rakúskeho systému dôchodkového poistenia, ale nemôžu predstavovať základ pre výpočet podľa článkov 238 a 239 ║ ASVG ║, článkov 122 a 123 ║ GSVG ║ a článkov 113 a 114 ║ BSVG ║, použije sa základ pre výpočet pre doby starostlivosti o dieťa podľa článku 239 ASVG, článku 123 GSVG a článku 114 BSVG. ▐ T. POĽSKO. Žiadne ║ U. PORTUGALSKO Žiadne ║ V. RUMUNSKO Žiadne W. SLOVINSKO Žiadne ║ X. SLOVENSKO Žiadne ║ Y. FÍNSKO ▐ 1. Na účely určenia nároku alebo vypočítania výšky fínskeho národného dôchodku podľa článkov 52 až 54 sa s dôchodkami priznanými podľa právnych predpisov iného členského štátu zaobchádza rovnakým spôsobom ako s dôchodkami priznanými podľa fínskych právnych predpisov. 2. Pri uplatňovaní článku 52 ods. 1 písm. b) bodu i) na účely vypočítania príjmu za priznanú dobu podľa fínskych právnych predpisov o dôchodkoch súvisiacich s príjmom, ak má osoba doby poistenia na základe činnosti ako zamestnanec alebo samostatne zárobkovo činná osoba v inom členskom štáte za časť referenčného obdobia stanoveného fínskymi právnymi predpismi, zodpovedá príjem za priznanú dobu výške príjmu poberaného počas časti referenčného obdobia vo Fínsku vydeleného počtom mesiacov doby poistenia vo Fínsku počas referenčného obdobia. Z. ŠVÉDSKO 1. Keď sa príspevok na rodičovskú dovolenku hradí podľa ustanovení v článku 67 rodinnému príslušníkovi, ktorý nie je zamestnaný, príspevok na rodičovskú dovolenku sa hradí vo výške zodpovedajúcej základnému alebo najnižšiemu stupňu. 2. Na účely výpočtu príspevku na rodičovskú dovolenku v súlade s kapitolou 4 ods. 6 Lag (1962:381) om allmän försäkring (zákon o národnom poistení) osobám, ktoré majú nárok na príspevok na rodičovskú dovolenku na základe práce sa uplatňuje toto ustanovenie: U rodiča, ktorému sa príjem vyplývajúci z nemocenskej dávky vypočíta na základe príjmu zo zárobkovej činnosti vo Švédsku, sa splní požiadavka podľa ktorej musí byť daná osoba poistená na poberanie nemocenských dávok na vyššej ako minimálnej úrovni najmenej počas 240 po sebe nasledujúcich dní pred narodením dieťaťa, ak počas uvedeného obdobia mal príjem zo zárobkovej činnosti v inom členskom štáte zodpovedajúci poisteniu vyššiemu, ako je minimálna úroveň. 3. Ustanovenia tohto nariadenia o sčítaní dôb poistenia alebo dôb pobytu sa neuplatňujú na prechodné ustanovenia švédskych právnych predpisov o nároku na zaručený dôchodok pre osoby narodené v roku 1937 alebo skôr, ktoré mali určité obdobie pred požiadaním o dôchodok vo Švédsku trvalý pobyt (zákon 2000:798). 4. Na účely výpočtu predpokladaného príjmu za nemocenskú náhradu závislú od príjmu a aktivačnej náhrady závislej od príjmu v súlade s kapitolou 8 zákona Lag (1962:381) om allmän försäkrings (zákon o národnom poistení) platí toto: a) Ak poistenec počas referenčného obdobia podlieha aj právnym predpisom jedného alebo viacerých členských štátov na základe zárobkovej činnosti ako zamestnanec alebo samostatne zárobkovo činná osoba, príjem v členskom(-ých) štáte(-och) zodpovedá priemernému hrubému príjmu poistenca vo Švédsku, vypočítanému vydelením príjmu vo Švédsku počtom rokov , počas ktorých tento príjem vznikal; b) Ak sa dávky vypočítajú podľa článku 46 a osoby nie sú poistené vo Švédsku, referenčné obdobie sa určuje v súlade s kapitolou 8 ods. 2 a 8 uvedeného zákona, ako keby príslušná osoba bola poistená vo Švédsku. Ak príslušná osoba nemá počas tohto obdobia žiaden príjem, z ktorého vzniká dôchodok podľa Zákona o starobnom dôchodku závislom od príjmu (1998:674), môže sa referenčné obdobie počítať od skoršieho dátumu, keď mal poistenec príjem zo zárobkovej činnosti vo Švédsku. 5. a) Ak podľa švédskych právnych predpisov nie je splnená podmienka nároku na dôchodok, t. j. minimálne tri z piatich kalendárnych rokov bezprostredne pred úmrtím poistenca (referenčná doba), na účely vypočítania predpokladaného dôchodkového kapitálu pre pozostalostný dôchodok závislý od príjmu (zákon 2000:461) sa zohľadňujú aj doby poistenia dosiahnuté v iných členských štátoch, ako keby sa dosiahli vo Švédsku. Doby poistenia v iných členských štátoch sa započítavajú na základe priemerného švédskeho základu dôchodku. Ak má príslušná osoba vo Švédsku len jeden rok so základom dôchodku, každá doba poistenia v inom členskom štáte sa započítava s rovnakou sumou; b) Na účely vypočítania predpokladaných bodov pre vdovské dôchodky týkajúce sa prípadov úmrtia po 1. januári 2003, ak nie je splnená požiadavka, stanovená vo švédskych právnych predpisoch, že sa dosiahnu body za aspoň dva zo štyroch rokov bezprostredne pred úmrtím poistenca (referenčné obdobie) a doby poistenia uplynuli počas referenčného obdobia v inom členskom štáte, sa tieto roky započítavajú na základe rovnakých bodov ako rok vo Švédsku. ZA. SPOJENÉ KRÁĽOVSTVO 1. Kde, v súlade s právnymi predpismi Spojeného kráľovstva môže mať osoba nárok na starobný dôchodok, ak: a) príspevky bývalého(-ej) manžela(-ka) sa zohľadňujú tak, ako keby boli vlastnými príspevkami danej osoby; alebo b) podmienky pre príslušný príspevok spĺňa manžel(-ka) alebo bývalý(-á) manžel(-ka) danej osoby, potom pod podmienkou, že v každom prípade, manžel(-ka) alebo bývalý(-á) manžel(-ka) vykonáva alebo vykonával(-a) činnosť ako zamestnanec alebo samostatne zárobkovo činná osoba a podliehal(-a) právnym predpisom jedného alebo viacerých členských štátov, uplatňujú sa ustanovenia kapitoly 5 hlavy III tohto nariadenia s cieľom určiť nárok podľa právnych predpisov Spojeného kráľovstva. V tomto prípade sa odkazy v uvedenej kapitole 5 na „doby poistenia“ považujú za odkazy na doby poistenia, ktoré dosiahol(-a): i) manžel(-ka) alebo bývalý(-á) manžel(-ka), ak nárok uplatňuje: — vydatá žena, alebo — osoba, ktorej manželstvo sa skončilo inak ako smrťou manžela(-ky), alebo ii) bývalý(-á) manžel(-ka), ak nárok uplatňuje: — vdovec, ktorému bezprostredne pred dosiahnutím dôchodkového veku nevzniká nárok na príspevok pre ovdoveného rodiča, alebo — vdova, ktorej bezprostredne pred dosiahnutím dôchodkového veku nevzniká nárok na príspevok pre ovdovenú matku, ovdoveného rodiča alebo vdovský dôchodok alebo ktorá má nárok len na vdovský dôchodok v súvislosti s vekom vypočítaným podľa článku 52 ods. 1 písm. b), a na tento účel „vdovský dôchodok v súvislosti s vekom“ znamená vdovský dôchodok splatný v zníženej sadzbe v súlade s oddielom 39 ods. 4 Zákona o príspevkoch a dávkach sociálneho zabezpečenia z roku 1992. 2. Na účely uplatňovania článku 6 tohto nariadenia na ustanovenia, ktorými sa riadi nárok na príspevok na opatrovateľskú službu, príspevok pre opatrovníka a príspevok na bývanie pre telesne postihnuté osoby, doba zamestnania, samostatnej zárobkovej činnosti alebo bydliska dosiahnutá na území členského štátu iného ako Spojené kráľovstvo sa zohľadňuje do takej miery, aká je potrebná na splnenie podmienok súvisiacich s požadovanou dobou prítomnosti v Spojenom kráľovstve do dňa, keď po prvýkrát vzniká nárok na príslušnú dávku. 3. Na účely článku 7 tohto nariadenia v prípade invalidity, starobných alebo pozostalostných peňažných dávok, dôchodkov za pracovné úrazy alebo dávok súvisiacich s chorobami z povolania a podpôr pri úmrtí, sa každý príjemca podľa právnych predpisov Spojeného kráľovstva, s pobytom na území iného členského štátu, považuje počas tejto doby za osobu s pobytom na území tohto iného členského štátu . 4. Kde sa uplatňuje článok 46, ak je príslušná osoba práceneschopná s následnou invaliditou a vzťahujú sa na ňu právne predpisy iného členského štátu, Spojené kráľovstvo, na účely oddielu 30A(5) Zákona o príspevkoch a dávkach sociálneho zabezpečenia z roku 1992, zohľadňuje všetky doby, počas ktorých príslušná osoba dostala, pokiaľ ide o danú práceneschopnosť: a) peňažné nemocenské dávky alebo namiesto toho mzdu alebo plat; b) dávky v zmysle kapitol 4 a 5 hlavy III udelené, pokiaľ ide o invaliditu nasledujúcu po danej práceneschopnosti, podľa právnych predpisov iného členského štátu, ako keby išlo o doby krátkodobej práceneschopnosti, dávku hradenú v súvislosti s oddielmi 30A(1) až (4) Zákona o príspevkoch a dávkach sociálneho zabezpečenia z roku 1992. 5. Pri uplatňovaní článku 46 sa zohľadňujú len doby, počas ktorých bola osoba práceneschopná v zmysle právnych predpisov Spojeného kráľovstva. 6. a) Na účely vypočítania príjmového faktora s cieľom určiť nárok na dávky podľa právnych predpisov Spojeného kráľovstva sa pre každý týždeň činnosti ako zamestnanec podliehajúci právnym predpisom iného členského štátu a ktorý sa začal počas príslušného daňového roku v zmysle právnych predpisov Spojeného kráľovstva, predpokladá, že príslušná osoba platila príspevky ako zamestnaná zárobkovo činná osoba na základe zárobkov rovnajúcich sa dvom tretinám horného zárobkového limitu pre príslušný rok. b) Na účely článku 52 ods. 1 písm. b) bod ii), kde: i) v ktoromkoľvek daňovom roku so začiatkom 6. apríla 1975 alebo neskôr osoba vykonávajúca činnosť ako zamestnanec dosiahol doby poistenia, zamestnania alebo bydliska výhradne v členskom štáte inom ako Spojené kráľovstvo, a na základe uplatňovania ║ bodu 6 písm. a) sa daný rok počíta za kvalifikačný rok v zmysle právnych predpisov Spojeného kráľovstva na účely článku 52 ods. 1 písm. b) bod i), zamestnanec sa považuje za poistenca poisteného počas 52 týždňov v danom roku v príslušnom inom členskom štáte; ii) ktorýkoľvek daňový rok so začiatkom 6. apríla 1975 alebo neskôr sa nepočíta za kvalifikačný rok v zmysle právnych predpisov Spojeného kráľovstva na účely článku 52 ods. 1 písm. b) bod i), akékoľvek doby poistenia, zamestnania alebo bydliska dosiahnuté v danom roku sa nezohľadňujú. c) Na účely prepočítania príjmového faktora na doby poistenia sa príjmový faktor dosiahnutý v príslušnom daňovom roku v zmysle právnych predpisov Spojeného kráľovstva vydelí dolným zárobkovým limitom za príslušný rok. Výsledok sa vyjadrí ako celé číslo, zvyšok sa ignoruje. Takto vypočítané číslo sa považuje za číslo predstavujúce počet týždňov poistenia, ktoré uplynuli podľa právnych predpisov Spojeného kráľovstva počas príslušného roku pod podmienkou, že toto číslo nesmie byť vyššie ako počet týždňov, počas ktorých táto osoba v danom roku podliehala uvedeným právnym predpisom.“